Sy sê een van die verdagtes was met ’n vuurwapen gewapen. Hulle het hulself gehelp tot groceries, vleis en ’n klein bedrag geld.
Sy sê die voertuig se registrasienommer is onmiddellik gesirkuleer. Cops in die omliggende areas is laat weet om op die uitkyk te wees vir die voertuig.
Die polisie het beslag gelê op ’n gas-gun, wat in die oorledene se besit gevind is, asook ’n 9 mm-pistool, wat in die motor gevind is.
Intussen het cops die ander drie verdagtes te voet agternagesit, terwyl die verdagtes in daardie stadium steeds op die polisie geskiet het.
Die 31-jarige verdagte het ’n skietwond in die regterbeen opgedoen, terwyl die 25-jarige verdagte in die bors en arm gewond is.
Die verdagtes word aangehou op aanklagte van poging tot moord, die besit van vermoedelik gesteelde eiendom, die onwettige besit­ van ’n vuurwapen en ammunisie en op ’n aanklag wat verband hou met roekelose­ en/of nalatige bestuur.